«Զատիկ»-ը՝ որպես երեխաների աջակցության կենտրոն, գործում է 2012 թվականից: Մինչ այդ այն եղել է մանկատուն: Կենտրոնն այսօր նախատեսված է 6-18 տարեկան երեխաների համար: «Զատիկ» կենտրոնի մեթոդիստ-համակարգող Անահիտ Ամիրյանի խոսքով՝ այժմ իրականացվում է երկու ծառայություն՝ ցերեկային խնամք և ժամանակավոր շուրջօրյա խնամք: Ցերեկային խնամքի խմբում ընդգրկվում են Քանաքեռ-Զեյթուն համայնքի սոցիալապես անապահով ընտանիքների երեխաները, իսկ շուրջօրյա խնամքի խմբում՝ ռիսկային գոտում հայտնված երեխաները, ովքեր թեև ունեն ընտանիք, բայց անօթևան են կամ կարգապահության հետ կապված խնդիրներ ունեն և այլն: